Scarlett Johansson

Scarlett Johansson (født 1984) er en amerikansk skuespillerinne som ble internasjonalt kjent etter sin rolle i filmen Hestehviskeren fra 1998. Hun ble en av Hollywoods mest ettertraktede unge skuespillerinner etter sine opptredener i Ghost World, Lost in Translation og Pike med perleøredobb, de siste to førte til nominasjoner til Golden Globe-utdelingen i 2003. I 2008 ledet hun Fredspriskonserten sammen med Michael Caine.

 Biografi 
 Tidlig liv 
Johansson ble født i New York. Hennes far, Karsten Johansson, var født i Danmark, og hennes farfar, Ejner Johansson, var manusforfatter og regissør. Hennes mor, Melanie Sloan, kommer fra en amerikansk (polsk) jødisk familie, og hun møtte Karsten Johansson mens hun bodde i Danmark sammen med Scarlett Johanssons mormor, Dorothy, en tidligere bokholder og lærerinne. Johansson har en eldre søster, Vanessa, som også er skuespillerinne, en eldre bror, Adrian, samt en tvillingbror, Hunter, som også er skuespiller. Hun har i tillegg en halvbror som heter Christian.

Johansson begynte sin skuespillertrening da hun gikk på, og ble uteksaminert fra en profesjonell skole i Manhattan i 2002, en skole kjent for sin teater- og skuespillertrening til unge, håpefulle skuespillere.

 Karriere 
Johanssons skuespillerkarriere begynte i Hollywood, og hun mottok lovprisning og stor oppmerksomhet for sin opptreden i Hestehviskeren. Etter den store suksessen i 1998, fulgte hun opp med store roller som «Rebecca» i Ghost World, «Charlotte» i Lost in Translation, «Griet» i Pike med perleøredobb, «Francesca» i The Perfect Score og «Nola» i Match Point. De fleste av hennes opptredener har fått positive kritikker.

I 2003 ble hun nominert til to priser som beste skuespillerinne ved Golden Globe-utdelingen, en for drama (Pike med perleøredobb), og en for komedie (Lost in Translation). Hun ble også nominert som beste skuespillerinne for begge filmene ved BAFTA-utdelingen, og der vant hun prisen for sin opptreden i Lost in Translation.

I 2004 ble hun nok en gang nominert til en Golden Globe, denne gangen for filmen A love song for Bobby Long.

Johnsson var i en kort periode involvert i filmen Mission: Impossible III, men hun ble ikke offisielt med i rollebesetningen på grunn av problemer med å overholde skjemaet for innspillingen. Hun ble erstattet av Keri Russell i filmen. 

I juli 2005 hadde Johansson hovedrollen i Michael Bays The Island sammen med Ewan McGregor, en film som markerte hennes debut som actionskuespiller. Hun fikk oppmerksomheten rettet både mot filmen og seg selv da hun foreslo å gjøre filmens sexscene toppløs, men regissøre Michael Bay avslo tilbudet, da han ønsket at filmen skulle få en lav aldersgrense. Selv om filmen ble produsert med store forventninger, mottok den negative kritikker og få besøkende. Produsentene av filmen anklaget Johansson for at hun ikke var i stand til å trekke den gjennomsnittlige publikummeren til kinosalene.

Hennes film Match Point, regissert av Woody Allen, hadde premiere i desember 2005. Johansson mottok sin fjerde nominasjon til en Golden Globe, denne gangen for beste birolle, men hun tapte for Rachel Weisz. Johanssons neste film, Scoop, nok et samarbeid med regissør Woody Allen, ble lansert den 28. juli 2006 i USA.

I juli 2006 fikk Johansson en rolle som medspiller til Natalie Portman og Eric Bana i The Other Boleyn Girl, der hun spiller «Mary Boleyn», søsteren til Portmans rollefigur. Innspillingen vil begynne i London i oktober 2006, og lansering av filmen er planlagt til 2007. Den sammen måneden ble det rapportert at Johansson er i forhandlinger om rollen som «Lucy Ewing» i filmversjonen av såpeoperaen Dallas, men Johanssons agent har benektet ryktene og uttalt at hun «ikke er involvert» i prosjektet.  Hun har også vært en tilbakevendende gjesteskuespiller i Seth Greens animasjonsserie Robot Chicken.

 Modellarbeid 
Johansson støttet Calvin Kleins parfyme «Moment», og var modell i flere reklamer for produktet. Etterhvert som hun ble kjent i Hollywood ble hun også ansikt og talsperson for det franske luksusmerket Louis Vuitton tidlig i 2005, og i januar 2006 ble hun utnevnt til talsperson for L'Oréal.

Tidlig i 2006 opptrådte Johansson på det kontroversielle omslaget til februar 2006-utgaven av Vanity Fair, naken sammen med Keira Knightley og den verdenskjente motedesigneren Tom Ford. I mars 2006 ble hun utnevnt til den sexyeste damen i live av magasinet Maximes lesere, og i juli 2006 signerte Reebok en avtale med Johansson om at de skulle samarbeide i å skape «Scarlett 'Hearts' Rbk»-sko som skulle lanseres våren 2007. Johansson skal også opptre i Reeboks verdensomspennende kvinnekampanje, også planlagt til våren 2007. Selskapets pressemelding beskrev Johansson som et «verdenskjent moteikon» og en «inspirasjon for dagens unge damer».

 Utvalgt filmografi 
 År  Tittel  Rolle  Merknader 2016  Hail, Caesar!    2016  The Jungle Book  Kaa  2016  Captain America: Civil War  Natasha Romanoff / Black Widow  2015  Avengers: Age of Ultron  Natasha Romanoff / Black Widow  2014  Captain America: The Winter Soldier  Natasha Romanoff / Black Widow  2013  Iron Man 3  Natasha Romanoff / Black Widow   2012  The Avengers  Natasha Romanoff / Black Widow  2012  Under the Skin  Laura  2011  We Bought a Zoo  Kelly Foster  2010  Iron Man 2  Natalie Rushman / Natasha Romanoff / Black Widow  2008  The Spirit  Silken Floss  2007  The Other Boleyn Girl  Mary Boleyn  The Nanny Diaries  Nan  2006  The Prestige  Olivia  The Black Dahlia  Kay Lake  Scoop  Sondra Pransky  A Good Woman  Meg Windermere  begrenset lansering 2005  Match Point  Nola Rice  The Island  Jordan Two Delta/Sarah Jordan  2004  I godt selskap  Alex Foreman  (orig. In Good Company) A love song for Bobby Long  Pursy Will  begrenset lansering The SpongeBob SquarePants Movie  Mindy  stemme The Perfect Score Francesca Curtis  2003  Pike med perleøredobb  Griet  (orig. Girl with a Pearl Earring) Lost in Translation  Charlotte  2002  Eight Legged Freaks - Kjempeedderkoppene angriper!  Ashley Parker (orig. Eight Legged Freaks) 2001  The Man Who Wasn't There  Rachael 'Birdy' Abundas  An American Rhapsody  Zsuzsi/Suzanne Sandor (at 15)  Ghost World  Rebecca  1999  My Brother the Pig  Katty Caldwell  (orig. My Brother the Pig) 1998  Hestehviskeren  Grace MacLean  (orig. The Horse Whisperer) 1997  Alene hjemme 3  Molly Pruitt  (orig. Home Alone 3) 1996  Manny & Lo  Amanda  begrenset lansering If Lucy Fell  Emily  1995  Sannhetens tjeneste  Kate Armstrong  (orig. Just Cause) 1994  North  Laura Nelson 

 Diverse 
I juli 2014 ble Johansson tilkjent 2500 euro i erstatning fra den franske forfatteren Grégoire Delacourt og hans forlag for tort og svie i forbindelse med boken La première chose qu'on regarde.

 Referanser 

 Eksterne lenker 


Kategori:Skuespillere fra USA
Kategori:Personer fra USA av dansk opphav
Kategori:Personer fra New York City
Kategori:Tvillinger fra USA